יוסף שרון

יוסף שרון (נולד ברמת גן ב-29 באוקטובר 1952) הוא משורר ישראלי, מבקר שירה, עורך, מתרגם ומאייר. יוסף שרון נולד ברמת גן, בנם של אסתר ונחום שרון. גדל בישראל ובהוואנה, קובה. למד בתיכון "אליאנס" ברמת אביב, וכן למד בסטודיו של הצייר אביגדור לואיזאדא ("אופקים חדשים"). היה חבר בקבוצת הנוער של מכבי תל אביב (כדורסל), בנבחרת הכדורסל אליאנס, ובסמוך לגיוסו צורף גם לנבחרת הנוער של ישראל. שירת בקיבוץ כרם שלום במסגרת גרעין נח"ל ולאחר מכן כחובש קרבי. לאחר שירותו הצבאי עבר להתגורר בניו יורק. עם שובו לארץ למד באוניברסיטת תל אביב פילוסופיה כללית, פילוסופיה יהודית ושפה ותרבות צרפת. השתתף בתוכניות ללימודים ולמחקר בתחומי מחשבה יהודית במכון הרטמן. שרון החל לפרסם שירה בעת שירותו הצבאי. שיריו הראשונים התפרסמו ב"משא" (עיתון דבר) בשנת 1972 ואחר כך בכתב העת "גוג" מס' 2 (1974) בעריכת מאיר ויזלטיר. זכה לתשומת לב ציבורית ראשונה בעקבות שירו "ומה נגיד לסוס במלחמה הבאה" שנכתב ב-1973 ונדפס בספרו הראשון "דיבור", שיר פוליטי ששילב דיאלוגים עם שיריהם של חיים חפר וחיים גורי ועם שורות שיר מיליטנטיות של אברהם שטרן (יאיר), מייסד הלח"י. שירים רבים אחרים שלו נוטים גם הם לכיוון של שירה פוליטית סמויה ולאינטרטקסטואליות. השתתף במלחמת לבנון הראשונה כחובש קרבי. פרסם חמישה ספרי שירה, מפרסם שירים ומאמרים בכתבי עת ובמוספים לספרות. שיריו תורגמו לאנגלית, צרפתית, גרמנית, ספרדית, יוונית, רוסית ובולגרית. שרון יזם, הקים וערך את כתב העת "רחוב" לספרות. ערך את "פרוזה" גיליון 104 ואת "סימן קריאה" גיליון 15. לימד שירה עברית, יחסי שירה-צילום, כתיבה יצירתית על צילום, סדנאות לשירה וסדנאות לכתיבת ביקורת ספרות באוניברסיטת חיפה, אוניברסיטת בן-גוריון בנגב, האוניברסיטה העברית בירושלים, באקדמיה לאמנות ועיצוב בצלאל ובמכללת ויצו לאמנות ולעיצוב. השתתף בימי עיון לספרות ובפסטיבלים ישראליים ובינלאומיים, ביניהם פסטיבלים בינלאומיים בירושלים ובברלין ופסטיבלי משוררים במטולה. זכה בפרס ברנשטיין לספרות תשס"א (2001) ופעמיים בפרס ראש הממשלה - תשמ"ז (1986) ותשנ"ח (1997). נשוי ואב לבת ובן. דיבור, הוצאת הקיבוץ המאוחד-סימן קריאה, 1978. תקופה בעיר, הוצאת הקיבוץ המאוחד-סימן קריאה, 1985. סיפור איטי, הוצאת הקיבוץ המאוחד-סימן קריאה, 1994. היורשים, הוצאת קשב, 1999. התחייבויות: שירים 2016-1995, הוצאת מוסד ביאליק, 2017. בית המשפט העליון, אדריכלות, הבניין ותיעוד הבנייה של בניין בית המשפט העליון, שנבנה על ידי האדריכלים רם כרמי ועדה כרמי-מלמד, הוצאת יד הנדיב, 1993 (תורגם לאנגלית). שבת בבוקר (בשיתוף עם הצלם שמחה שירמן), הוצאת גלריה גורדון, 2001. סימן קריאה, רבעון מעורב לספרות (גיליון 15), 1982. פרוזה, הירחון לספרות ולאמנות (גיליון 103–104), 1988. רחוב, כתב עת לספרות (גיליון 1), 1994. רחוב, כתב עת לספרות (גיליון 2), 1995. רחוב, כתב עת לספרות (גיליון 3), 1998. פרס ראש הממשלה לסופרים עבריים תשמ"ז (1986) פרס ראש הממשלה לסופרים עבריים תשנ"ח (1997) פרס ברנשטיין לספרות תשס"א (2001) יוסף שרון, ירושלים, בית החולים הישן למצורעים, באנתולוגיה "תמונה קבוצתית" (ספרות ישראלית במאה ה-21), עמ' 489–491, הוצאת כרמל, 2017. יוסף שרון, ברשת החברתית פייסבוק יוסף שרון, ב"לקסיקון הספרות העברית החדשה" יוסף שרון, ב"לקסיקון הקשרים לספרות ישראלית" יוסף שרון, באתר המכון לתרגום ספרות עברית (באנגלית) חגית בת-אליעזר, התחייבות מלאה לשירה, בפורטל "בכיוון הרוח", 14 בפברואר 2018 - על ספרו "התחייבויות" חגית בת-אליעזר רשימה חווייתית על הפואמה "היורשים" מאת יוסף שרון. קול ההמון, 6 בפברואר 2020 פרופ' דן מירון, הרצאה בבית ביאליק על שירת יוסף שרון, באתר יוטיוב מכּתביו הווידוי, באתר הספריה החדשה 1972, קורס חובשים בצריפין, באתר הארץ, 16 באוקטובר 2005 מנהטן, לילות צ'כוב, באתר הארץ, 14 באפריל 2009 על האיש שנהרג לעיני, באתר הארץ, 18 בספטמבר 2009 אומרים בעברית "לבעור בחימה", אבל אצל אבות ישורון העברית ממש בוערת עד אחרית הימים, באתר הארץ, 27 בספטמבר 2009 דלות החומר, באתר הארץ, 4 באפריל 2010 המגבת האחרונה של אמי, באתר הארץ, 17 ביוני 2011 פנג הלבן, באתר הארץ, 4 באוקטובר 2012 שירה ומשוררים - הבלוג של יוסף שרון, החל מ-10 במאי 2014 שירה ממקום שאין אליו שיחות, באתר הארץ, 10 בפברואר 2017 שיר: חיית מעבדה, באתר הארץ, 13 באפריל 2020 שיר: לוח שנה, באתר הארץ, 5 בספטמבר 2021